Berlingske Tidende, 1772-03-16
London, den 25de Februarii. J Nord=America venter man med første en aabenbare Krig imellem Engellænderne og de Jndianske Folk i de vestlige Egne af vore Establissementer formedelst nogle af Engellænderne paa Jndianernes Grund gjorte Forandringer, og formedelst nogle paa en uretfærdig Maade dræbte Jndianer. Disse Foretagender have bragt de Vilde til at bruge Repressalier. De have ved Ohio ombragt 2 Engelske Familier, og plyndret, samt dræbt adskillige af vore Handelsmænd. - Paa de Engelske Americanske Øer hersker en stor Misfornøyelse formedelst visse Klagemaal, som man i Dag her har ladet komme for Lyset udi en Skrivelse, der er stillet til den hele Engelske Nation, hvis Forfatter er, som man formoder, een af Agenterne ved Colonierne. Derudi bliver iblant andet sagt: Paa de Øer Gre node, Dominico og Tabago er en Afgift af 4 1/2 pro Cento paalagt allene paa alle udgaaende Vahre. J det faste America yttrer man sig og med Klagemaal: J Canada er beskikket en Catholsk Biskop. Regieringen i Hallifax i Nye Skottland har indsat en Romersk Præst, og fra det Engelske Stats-Secretariat ere udtrykkelige Ordre sendte til Canada og andre Americanske Provinzer, at befordre de Romersk Catholske til de vigtigste civile Betieninger. Stats=Secretairen Graven af Hilsborough har og sendt en Skrivelse derhen, for at giøre bemældte Religions Forvandte Valdygtige, saa at de i Provincial Forsamlingerne kunde have Sæde og Stemme. Ligeledes har man og, som der menes, efter samme Ordre anbefalet en Edsvoren Ret i Canada, at afgiøre en vis Proces efter de Franske Love, og tilsidesætte de Engelske. – Alle disse Omstændigheder foraarsage megen Knurren iblant Americanerne, og de derom indløbne Depecher ere den 22de hujus overveyede i en stor Raads=Forsamling, som er holden til St. James. Bemeldte 22de hujus fik Hoffet med den Hollandske Post vigtige Depecher, som have indeholdt Efterretninger om visse Anstalter af nogle Magter, og skal give Aarsag til at frygte for at Uroligheder torde opkomme i Tydskland. Efter al Anseende angaaer den Act, som skal regulere den Mandlige Afkoms Formæhlinger i den Kongel. Familie, aldeles ikke den forbigangne Tid, altsaa ey heller Hertugernes af Gloucester og Cumberland skeete Formæhlinger. Man har undersøgt Rigets Love og Constitutioner, og ey fundet noget Exempel, at saadanne Formahlinger ere blevne annullerede. Bemeldte Printsers Afkom skulle altsaa, saafremt vor nu regierende Konges Linie mod Formodning skulle uddøe, ikke kunde udelukkes fra Succession og Arve=Ret til Kronen. Foromtalte Act skal derfor allene angaae de tilkommende Formæhlinger. Hertugen af Cumberland har selv været tilstæde i Oberhuset, da bemeldte Bil blev forelæst, og da Husets Lemmer have udladt sig med deres Tanker derom. Jmidlertid er man endnu ikke enig om de egentlige Stipulationer i den nye Lov, og derover vil endnu i begge Parlements=Husene forefalde heftige Debatter. - Vi have nu 75 Skibe af Linien saaledes i Stand, at de kan gaae i Søen, og 5 andre ere næsten færdige at giøre Tieneste. Fregatter, Chaloupper og andre smaae Skibe ere ey her med indbergnede. For nogle Dage siden er en Courier sendt til den Kongel. Gesandt i Stockholm, Hr. Goderich, og en anden til den Hannoverske Regiering. - Ordet gaaer, at den 23de om Morgenen er sendt et Bud fra Hs. Majest. til Windsor til Hertugen af Cumberland; at dette er skeet efter Hertugens Ansøgning om at komme til at tale med Kongen, og at Hs. Majest. har fastsat en Dag dertil. - Man vil have Efterretning, at 6 Spanske Krigskibe tilligemed 2 Fregatter og 4 Franske Krigskibe ere seylede til Vestindien.